জুবিনের ম্যানেজারের বিরুদ্ধে FIR তুলে নেওয়ার আর্জি সঙ্গীতশিল্পীর স্ত্রী গরিমার

ওয়েবডেস্ক- জুবিন গর্গের (Zubeen Garg) ম্যানেজারের বিরুদ্ধে করা এফআইআর তুলে নেওয়ার আবেদন জানালেন প্রয়াত গায়কের স্ত্রী। সেইসঙ্গে জুবিনের স্ত্রী গরিমা গর্গের (Garima Garg) স্ত্রী ম্যানেজার সিদ্ধার্থ শর্মাকে জুবিনের শেষ যাত্রায় শামিল হতে দেওয়ার আবেদন জানিয়েছেন।

সিঙ্গাপুরের স্কুবা ডাইবিং করতে গিয়ে মৃত্যু হয়েছে জনপ্রিয় শিল্পী জুবিন গর্গের। ৫২ বছর বয়সী শিল্পীর অকালপ্রয়াণে শোকস্তব্ধ শিল্পমহল। জুবিনের মৃত্যুতে শোকস্তব্ধ অসম। গতকালই জুবিনের এই মৃত্যুতে নর্থ ইস্ট ইন্ডিয়া ফেস্টিভ্যালের আয়োজক শ্যামকানু মহন্ত (North East India Festival organiser Shyamkanu Mahanta) এবং গায়কের ম্যানেজার সিদ্ধার্থ শর্মার (Manager Siddhartha Sharma) বিরুদ্ধে মরিগাঁও থানায় (Morigaon police station) একটি এফআইআর দায়ের করা হয়েছে। তদন্তের নির্দেশ দিয়েছেন মুখ্যমন্ত্রী হিমন্ত বিশ্ব শর্মা। এবার সঙ্গীতশিল্পীর স্ত্রী গরিমা গর্গ ম্যানেজার সিদ্ধার্থ শর্মার বিরুদ্ধে এফআইআর তুলে নেওয়ার আবেদন জানালেন।

আরও পড়ুন- জুবিন গর্গের অকালপ্রয়াণে রহস্য! তদন্তে অসম সরকার

সদ্য স্বামীকে হারিয়ে ভেঙে পড়েছেন গরিমা গর্গ। এই অবস্থায় গরিমা শান্তির আবেদন জানিয়েছেন। গরিমার কথায় ‘যখনই কেউ সিদ্ধার্থের সমালোচনা করেছেন, জুবিন সর্বদা তার পাশে দাঁড়িয়েছেন। আমি সকলকে নেতিবাচক অনুভূতি দূরে সরিয়ে তাঁকে জুবিনের শেষ যাত্রায় অংশ নিতে অনুরোধ করছি।”

উল্লেখ্য, সিঙ্গাপুরে স্কুবা ডাইভ করার সময় মৃত্যু হয় ৫২ বছর বয়সী জুবিন গর্গের। ২০ সেপ্টেম্বর সিঙ্গাপুরে নর্থ ইস্ট ফেস্টিভ্যালে তার পারফর্ম করার কথা ছিল। সিঙ্গাপুর পুলিশ গর্গকে সমুদ্র থেকে উদ্ধার করে নিকটবর্তী একটি হাসপাতালে নিয়ে যায়। তবে তাঁকে বাঁচানো যায়নি। স্বামীর মৃত্যুতে ভেঙে পড়েন স্ত্রী গরিমা। তাঁর মধ্যেও তিনি শান্তির আবেদন করেন তিনি।

জুবিনের অফিসিয়াল ইনস্টাগ্রামে শেয়ার করা একটি ভিডিও বার্তায়, তিনি স্মরণ করেন যে কীভাবে তাঁর ভক্তরা তার জীবদ্দশায় জুবিনকে ভালোবাসা এবং আশীর্বাদ দিয়েছিলেন। গরিমা আশাপ্রকাশ করেছেন, তাঁর স্বামীর শেষকৃত্য শান্তিপূর্ণ ভাবে সম্পন্ন হবে। তিনি আরও বলেন যে এই সময়ে পুলিশ এবং রাজ্য কর্তৃপক্ষ তাদের পূর্ণ সহায়তা করছে।

ম্যানেজার সিদ্ধার্থ শর্মার বিরুদ্ধে এফআইআর প্রসঙ্গে গরিমা বলেছেন, জুবিনের ভাইয়ের মতো ছিলেন সিদ্ধার্থ। তোমাদের সকলের মনে আছে ২০২০ সালে, যখন জুবিনের তীব্র খিঁচুনি হয়েছিল, তখন আমাদের তাকে আরও চিকিৎসার জন্য মুম্বাই নিয়ে যেতে হয়েছিল। লকডাউনের সময়, যখন সবকিছু বন্ধ ছিল, সিদ্ধার্থ আমাদের খাবার ব্যবস্থা, থেকে শুরু করে পাঠানোর ব্যবস্থা করে। এমনকি জুবিনকে মুম্বাই থেকে বাসে করে ফিরিয়ে এনেছিলেন।”

দেখুন আরও খবর-